CELEX: E2022P0003
Language: et
Date: 2022-01-28 00:00:00
Title: Hagi, mille EFTA järelevalveamet algatas 28. jaanuaril 2022 Islandi vastu (Kohtuasi E-3/22) 2022/C 114/05

10.3.2022   
            
            
               ET
            
            
               Euroopa Liidu Teataja
            
            
               C 114/6
            
         
      Hagi, mille EFTA järelevalveamet algatas 28. jaanuaril 2022 Islandi vastu
      (Kohtuasi E-3/22)
      (2022/C 114/05)
      EFTA järelevalveamet, keda esindavad Ingibjörg-Ólöf Vilhjálmsdóttir, Ewa Gromnicka ja Catherine Howdle, esitas 28. jaanuaril 2022 EFTA kohtule (Avenue de Arts 19H, B-1000 Brussels, Belgia) hagi Islandi vastu.
      EFTA järelevalveamet taotleb, et EFTA kohus otsustaks, et:
      kuna Island ei ole lõpetanud
      
                  a)
               
               
                  hukkunud loomade, 3. kategooria tapamajajäätmete ja kodutapujäätmete eelneva töötlemiseta kõrvaldamist tunnustatud prügilates, minnes vastuollu Euroopa Parlamendi ja nõukogu 21. oktoobri 2009. aasta määruse (EÜ) nr 1069/2009 (milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002; muudetud ja EMP lepinguga kohandatud EMP lepingu I lisas osutatud konkreetsete ja valdkondlike kohandustega) artikli 12 punktiga c, artikli 13 punktiga c ja artikli 14 punktiga c,
                  ega
               
            
                  b)
               
               
                  hukkunud loomade ja kodutapujäätmete (sealhulgas määratletud riskiteguriga 1. kategooria materjali) matmist kohapeal, kui määruse nr 1069/2009 artiklites 19 ja 20 nimetatud tingimused ei ole täidetud, minnes vastuollu määruse nr 1069/2009 artiklitega 12, 13 ja 14,
               
            on Island jätnud täitmata kohustused, mis tulenevad
      
                  a)
               
               
                  määruse nr 1069/2009 artikli 4 lõikest 3, mille kohaselt peab olemas olema ametlike kontrollide süsteem, et veenduda, et ettevõtjad kõrvaldavad loomseid kõrvalsaadusi määruse nr 1069/2009 nõuete kohaselt;
               
            
                  b)
               
               
                  määruse nr 1069/2009 artikli 4 lõike 4 punktist b, mille kohaselt peab Islandi territooriumil toimima piisav süsteem, millega tagatakse loomsete kõrvalsaaduste kõrvaldamine kooskõlas määrusega nr 1069/2009, ja
               
            
                  c)
               
               
                  komisjoni 25. veebruari 2011. aasta määrusest (EL) nr 142/2011 (millega rakendatakse Euroopa Parlamendi ja nõukogu määrust (EÜ) nr 1069/2009 (milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega), muudetud ja EMP lepinguga kohandatud EMP lepingu I lisas osutatud konkreetsete ja valdkondlike kohandustega) artikli 32 lõikest 1, mille kohaselt tuleb võtta vajalikud meetmed, et kontrollida, kas asjaomased ettevõtjad täidavad loomsete kõrvalsaaduste kõrvaldamise nõudeid.
               
            
         Õiguslik ja faktiline taust ning hagi toetuseks esitatud väited
      
      
                  —
               
               
                  Käesoleva taotlusega palub EFTA järelevalveamet (edaspidi „järelevalveamet“) tuvastada, et Island on rikkunud EMP õigusaktidest tulenevaid kohustusi loomsete kõrvalsaaduste, eelkõige hukkunud loomade ning tapamaja- ja kodutapujäätmete kõrvaldamise alal.
               
            
                  —
               
               
                  Taotluse esemeks olevad rikkumised avastas järelevalveamet 2013. aasta septembris korraldatud teabekogumisekäigu tulemusel. Hoolimata sellest, et Islandi ametiasutused on neid puudusi tunnistanud, sellest, et järelevalveamet tegi 2018. aasta juunis uue kontrollkäigu, ja sellest, et rohkem kui üheksa aastat on peetud ulatuslikku kirjavahetust selle kohta, kas Island kavatseb kõnealuseid nõudeid täita, on need rikkumised ikka veel kõrvaldamata.
               
            
                  —
               
               
                  Järelevalveamet palub tuvastada, et Island on jätnud täitmata oma kohustused, mis tulenevad määrusest (EÜ) nr 1069/2009 ja komisjoni määrusest (EL) nr 142/2011, kuna ta ei ole lõpetanud hukkunud loomade, 3. kategooria tapamajajäätmete ja kodutapujäätmete eelneva töötlemiseta kõrvaldamist tunnustatud prügilates ega hukkunud loomade ja kodutapujäätmete (sealhulgas määratletud riskiteguriga 1. kategooria materjali) matmist kohapeal juhtudel, kui sellise kõrvaldamismeetodi kasutamiseks õigusaktidega kehtestatud tingimused ei ole täidetud.